**POSTENS PENSJONISTFORBUND**

**Protokoll nr. 2/2021 fra ekstraordinært landsstyremøte 18. mai 2021 på ZOOM**

|  |
| --- |
| Til stede: Kjellaug Kristiansen Jota, leder  Laurentse Foss, nestleder  Inger-Marie Stokker, økonomiansvarlig  Jan Dybvik, sekretær  Geir Gjelsten, styremedlem  Eli M. Ludvigsen, styremedlem  Tor Ivesdal, styremedlem  Ingvar Kjøren, styremedlem  Svein Erling Berg, styremedlem  Unn Lisbeth Johansen, 1. varamedlem |
| Forfall: Ingen |
| 1. Godkjenning av protokoll fra landsstyremøte nr. 1/2021 2. Forslag om å gjennomføre Landsmøtet 7. – 8.6.2021 digitalt på Zoom 3. Godkjenning av endret Forretningsorden tilpasset digitalt landsmøte 4. Forslag til Landsmøte om bevilgning 5. Eventuelt |

Ad punkt 1

Ingen merknader til protokollen fra landsstyremøtet nr. 1 i 2021.

Vedtak: Protokollen godkjent.

Ad punkt 2

AU foreslår for Landsstyret at forbundets planlagte Landsmøte 7. – 8.juni 2021 på Lillestrøm gjennomføres de planlagte dagene som et digitalt landsmøte på ZOOM. Årsaken er smittesituasjonen rundt om i landet – spesielt i Oslo-området – med tilhørende smittevernregler. Endringer i vaksineringen av befolkningen, antas å ville medføre en forsinkelse i den planlagte gjenåpningen av landet. Det siste vil kunne medføre at vi ikke kan være samlet på et sted med det antall deltakere som Landsmøtet krever samt tilhørende reisevirksomhet.

Det tas sikte på å finne frem til praktiske ordninger slik at Landsmøtet kan gjennomføres på en god måte og at alle valgte delegater kan delta. Det vil bli gjennomført forhåndstesting for deltakerne.

Vedtak: Landsstyret slutter seg enstemmig til forslaget om å gjennomføre Landsmøtet digitalt slik som skissert.

Ad. punkt 3

Nytt forslag til Forretningsorden tilpasset et digitalt landsmøte, var sendt ut til Landsstyret.

Vedtak: Landsstyret sluttet seg til forslaget til ny Forretningsorden som innstilling til Landsmøtet.

Ad punkt 4

Det har vært tradisjon at Landsmøtet har foretatt bevilgninger til hjelpeorganisasjoner.

AU forslo at Landsmøtet bevilger kr. 20 000,- til Leger uten grenser.

Vedtak: Landsstyret sluttet seg enstemmig til forslaget om å bevilge kr. 20 000,- til Leger uten grenser. Dette som innstilling til Landsmøtet.

Ad punkt 5

Ingen saker tatt opp under dette punktet.

Kjellaug Kristiansen Jota

Leder

(sign)